CELEX: 62018TN0372
Language: el
Date: 2018-06-20 00:00:00
Title: Υπόθεση T-372/18: Προσφυγή της 20ής Ιουνίου 2018 — Colombani κατά ΕΥΕΔ

10.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/16
            
         
      Προσφυγή της 20ής Ιουνίου 2018 — Colombani κατά ΕΥΕΔ
      (Υπόθεση T-372/18)
      (2018/C 319/19)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: Jean-Marc Colombani (Βρυξέλλες, Βέλγιο) (εκπρόσωπος: N. de Montigny, δικηγόρος)
      
         Καθής: Ευρωπαϊκή Υπηρεσία Εξωτερικής Δράσης
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την από 9 Νοεμβρίου 2017 απόφαση του αρμόδιου για τον προϋπολογισμό και τη διοίκηση γενικού διευθυντή της ΕΥΕΔ [ADMIN(2017)21] περί καταρτίσεως του πίνακα των προαχθέντων υπαλλήλων για την περίοδο προαγωγών του 2017, καθόσον δεν περιλαμβάνει το όνομα του προσφεύγοντος·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει τέσσερις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται έλλειψη νομιμότητας των γενικών εκτελεστικών διατάξεων που εφαρμόστηκαν από την ΕΥΕΔ κατά τη διαδικασία προαγωγής.
               
            
                  2.
               
               
                  Με τον δεύτερο λόγο ακυρώσεως προβάλλεται υπηρεσιακό πταίσμα, μη τήρηση της διαδικασίας που προηγείται της συντάξεως του πίνακα των προταθέντων για προαγωγή και άνιση μεταχείριση.
               
            
                  3.
               
               
                  Με τον τρίτο λόγο ακυρώσεως προβάλλεται παράβαση εκ μέρους της ΕΥΕΔ των γενικών εκτελεστικών διατάξεων του άρθρου 45 του ΚΥΚ.
               
            
                  4.
               
               
                  Με τον τέταρτο λόγο ακυρώσεως προβάλλεται πρόδηλη πλάνη εκτιμήσεως όσον αφορά τα προσόντα του προσφεύγοντος και άνιση μεταχείριση κατά την εκτίμηση του κριτηρίου αρχαιότητας.